**СЪОБЩЕНИЕ:**

**Община Шабла предоставя за обсъждане:**

**Проект на ПРАВИЛНИК за изменение на ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ ШАБЛА НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКА АДМИНИСТРАЦИЯ** (Приет с Решение № 3 от 02.12.2015 год. по Протокол № 3 на Общински съвет Шабла )

На основание чл.26, ал.2 от ЗНА и във връзка с чл.77 от АПК и чл. 28 от ЗНА можете в 14 дневен срок от публикуването на настоящото съобщение да депозирате писмени предложения, мнения и препоръки по  представения проект на **ПРАВИЛНИК за изменение на ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ ШАБЛА НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКА АДМИНИСТРАЦИЯ** (Приет с Решение № 3 от 02.12.2015 год. по Протокол № 3 на Общински съвет Шабла) в Центъра за информация и услуги на гражданите на първия етаж в сградата на общината в рамките на работното време от 8:00 часа до 17:00 часа.

МОТИВИ

КЪМ ПРОЕКТ на Правилник за изменение на „Правилник за организацията и дейността на Общински съвет Шабла, неговите комисии и взаимодействието му с общинска администрация“

**Причините, които налагат приемането**:

1. При проверка по реда на надзора за законност по преписка № 136/2018 г. по описа на Окръжна прокуратура гр. Добрич, която е била образувана на 23.02.2018 г. по повод получено в същата прокуратура писмено разпореждане от 21.02.2018 г. от Върховна административна прокуратура по тяхна преписка № 1733/2017 г. - 02, е било установено, че в Правилник за организацията и дейността на общински съвет Шабла, неговите комисии и взаимодействието му с общинската администрация, приет с Решение на Общински съвет Шабла №3 по протокол №3 от 02.12.2015 г., се съдържат разпоредби - чл.5, ал.1, т.1, т.2, т.3, т.5, т.6, т.7, т.8, т.9, т.15, т.16, т.19 и т.23 от Правилника, които се намират в противоречие с разпоредби, представляващи нормативни разрешения от по-висок ранг. Правилникът, е приет на основата на делегацията на чл.21, ал.Ш от Закона за местното самоуправление и местната администрация /ЗМСМА/ и урежда статута, правомощията, помощните органи на общинския съвет, положението на общинския съветник и други подобни. В случая става дума за нормативен административен акт по определението на чл.75, ал.1 от Административно-процесуалния кодекс А предвид същността на въведените разпоредби и адресатите, към които е насочен. В същия смисъл е и дефинитивната норма на чл.1а от Закона за нормативните актове /ЗНА/.

Следователно, при въвеждане на правните норми е недопустимо да се пренебрегне рамката на чл.76, ал.Ш от АПК, според която общинските съвети издават нормативни актове, с които уреждат съобразно нормативните актове от по-висока степен обществени отношения с местно значение. Идентично е и правилото на чл.8 от ЗНА.

По същество, в чл.5, ал.1, т.1, т.2, т.3, т.5, т.6, т.7, т.8, т.9, т.15, т.16, т.19 и т.23 от Правилника са регламентирани правомощия на общинския съвет, съответстващи на правомощия на общинските съвети, регламентирани съответно в чл.21, ал.1, т.1, т.2, т.3, т.6, т.7, т.8, т.9, т.10, т.16, т.17, т.20 от ЗМСМА, и в чл.23, ал.Ш, т.2 във вр. с ал.1 от ЗМСМА. В Правилника е предвидено относно въпросите, очертани в посочените по-горе разпоредби, да бъдат вземани решения на общинския съвет с мнозинство, от 6 общински съветника, като веднъж /в чл.5, ал.1, т.1 от Правилника/ е било уточнено, че това са повече от половината от общия брой общински съветника.

На първо място, по силата на чл.18 от ЗМСМА всеки общински съвет е колективен орган. В това си качество същият формира воля при отчитане вота на общинските съветници. В зависимост от суверенната си преценка законодателят утвърждава правилата за кворум и мнозинство за вземане на определено решение от общинския съвет. И след като по този начин изява намира компетентността на колективния орган, то въведените правила са императивни. Съгласно нормата на чл.27, ал.3 от ЗМСМА, решенията на общинските съвети се вземат с явно гласуване с мнозинство повече от половината от присъстващите съветници. При изчисляване на мнозинство за вземане на решение от колективен административен орган, осъществяващ правно регламентирана административна дейност, следва да се прецени налице ли е минималния брой от членовете на органа, подкрепили решението, за да се счита то за прието. При преценка за наличие на мнозинство математическия резултат винаги трябва да е цяло число, защото не е възможно решение на колективен орган на управление да се приема с мнозинство от половин глас. Ако при изчисляване на мнозинството числото не е цяло, то следва да се закръгли на следващата по-голяма величина (в този смисъл решение № 10538/2008г. по адм.д. № 11129/2008г., ІV отд. на ВАС, решение № 3469/2009г. по адм.д. № 2227/2009г., ІV отд на ВАС, решение № 1266/05.02.2015Г. по адд. № 9677/2014г., ІІІ отд. на ВАС).

Общински съвет Шабла се състои от 11 съветника. Половината от присъствалите 11 общински съветници е числото 5,5. Понеже математическия резултат 5,5 не удовлетворява правните изискванията при формиране на волята на колективния орган, тъй като няма как половин глас да надделее при вземането на решението, то това число следва да се закръгли до следващата по-голяма величина 6, от което следва че половината от присъстващите общински съветници са 6 души, а не 5,5. Повече от половината, съгласно чл.27, ал.3 от ЗМСМА, са 7 съветници, гласовете на които са необходими за приемане на решение по точки т.1, т.2, т.3, т.5, т.6, т.7, т.8, т.9, т.15, т.16, т.19 и т.23 на чл. 5 , ал. 1 от Правилника.

Нормата на чл. 27, ал. 3 от ЗМСМА е императивна и предписва, че решенията на общинския съвет се вземат с явно гласуване с мнозинство повече от половината от присъстващите съветници, а ал. 4, на същия член предписва „Решенията на общинския съвет по чл. 21, ал. 1, т. 1, 2, 3, 6, 7, 8, 9, 10, 16, 17, 20 и по чл. 21а, ал. 3 от ЗМСМА се вземат с мнозинство повече от половината от общия брой на съветниците“. Всяко отклонение от тези правила е съществено и обуславя незаконосъобразност отмяна. Констатирано е и несъответствие с и въпросния текст при преглед от страна на общинска администрация, а впоследствие се установи и че е налице издадено но протестирано и невлязло в сила Р Е Ш Е Н И Е № 49 от 09.02.2018 год. по административно дело №654/2017 год. Административен съд – Добрич, с което се ОТМЕНЯ по протест, подаден от прокурор в Окръжна прокуратура гр. Добрич, Правилника за организацията и дейността на общински съвет Шабла, неговите комисии и взаимодействието му с общинската администрация, приет с решение на Общински съвет Шабла №3 по протокол №3 от 02.12.2015 г., в частта чл.5, ал.1, т.4, т.10, т.11, т.12, т.13, т.14, т.17, т.18, т.20, т.21 и т.22, в частта на чл.5, ал.2 и в частта на чл.15, ал.1, т.7 , като по отношение на последното е констатирана липса на законова регламентация, а а по отношение на останалите противоречие с чл.27, ал.4 от ЗМСМА, респ с тази на чл.21а, ал.4 от ЗМСМА. Такова е налице и досежно чл. 5 ал.3 от Правилника, но съпоставен с чл. 21а, ал. 3, във вр, с 27, ал. 4 от ЗМСМА

2. Общински съвет е ключов орган на местното самоуправление от който зависят всички важни решения за развитието и определянето на политиките на община Шабла. Именно последното и установената незаконосъобразност ведно с предстояща/и сесия/и на общински съвет Шабла, обуславят, и наличие на изключителен случай по смисъла на чл. 26, ал. 4 от ЗНА, което налага спешно приемане на коригиран и законосъобразен текст на протестираните от Окръжна прокуратура Добрич текстове, съответно скъсяване на срока за обществено обсъждане до минимума от 14 дни. и и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.

**Целите, които се поставят -** осигуряване на пълно съответствие с нормативния документ от по висока степен закона за местно самоуправление и местна администрация.

1. **Финансовите и други средства, необходими за прилагането на новата уредба:**

* Предлаганото изменение не налага осигуряване на финансиране.

1. **Очакваните резултати от прилагането, включително финансовите, ако има такива:**

- хармонизиране на подзаконовият нормативен документ с нормативните документи от по – висок ранг и в частност закона въз основа на чиято делегация е приет;

- осигуряване на законосъобразност и стабилитет на решенията на общински съвет – Шабла.

1. **Анализ за съответствие с правото на Европейския съюз:**

Целите, които си поставя настоящия проект за изменение на „Правилник за организацията и дейността на Общински съвет Шабла, неговите комисии и взаимодействието му с общинска администрация“, съответстват на заложените цели в законодателството на Европейския съюз. В конкретния случай, доколкото става въпрос за изменение на подзаконов нормативен акт, който подлежи на издаване по реда на чл. 21, ал. 3 от ЗМСМА от Общински съвет като орган на местно самоуправление, са приложими разпоредбите на „Европейската харта за местното самоуправление". Проектът за изменение на Наредбата е съобразен Чл.7, ал. 1 и ал.2 от хартата „1. Основните правомощия на органите на местно самоуправление се определят от Конституцията или от закона. Независимо от това, тази разпоредба не е пречка за предоставянето на органите на местно самоуправление на правомощия за специфични цели в съответствие със закона. 2. Органите на местно самоуправление разполагат в рамките на закона с пълна свобода да поемат инициатива по всеки въпрос, който не е изключен от тяхната компетентност или предоставен на друга власт.“

Предложението за Правилник за изменение на „Правилник за организацията и дейността на Общински съвет Шабла, неговите комисии и взаимодействието му с общинска администрация“ се изразява в следното:

**§1. В чл.5 , ал. 1 т. 1 се изменя, както следва:**

1. създава постоянни и временни комисии и избира техните членове с мнозинство от 7/седем/ общински съветника; /повече от половината от общия брой общински съветника/

**§2**. В **Чл.5, ал.1, т. 2 се изменя, както следва:**

2. одобрява общата численост и структурата на общинската администрация по предложение на кмета на общината с мнозинство от 7/седем/ общински съветника;

**§3**. В **Чл.5, ал.1, т. 3 се изменя, както следва:**

3. избира и освобождава председателя на общинския съвет с мнозинство от 7/седем/общински съветника;

**§4**. В **Чл.5, ал.1, т. 4 се изменя, както следва:**

4. определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет по предложение на кмета на общината с мнозинство повече от половината от присъстващите съветници;

**§5**. В **Чл.5, ал.1., т. 5 се изменя, както следва:**

5. приема и изменя годишния бюджет на общината, осъществява контрол и приема и изменя отчета за изпълнението му с мнозинство от 7/седем/общински съветника;

**§6**. В **Чл.5, ал.1, т.6 се изменя, както следва:**

1. определя размера на местните такси и цените на услуги с мнозинство от 7/седем/ общински съветника;

**§7**. В **Чл.5, ал.1, т. 7 се изменя, както следва:**

1. приема решения за придобиване, управление и разпореждане с общинско имущество и определя конкретните правомощия на кмета на общината и кметовете на кметства с мнозинство от 7/седем/ общински съветника;

**§8**. В **Чл.5, ал.1, т.8 се изменя, както следва:**

1. приема решения за създаване, преобразуване и прекратяване на търговски дружества с общинско имущество и определя представителите на общината в тях с мнозинство от 7/седем/ общински съветника;

**§9**. В **Чл.5, ал.1, т. 9 се изменя, както следва:**

1. приема решения за ползване на банкови кредити, за предоставяне на безлихвени заеми и за емитиране на облигации при условия и по ред, определени със закон, с мнозинство от 7/седем/ общински съветника;

**§10**. В **Чл.5, ал.1, т. 10 се изменя, както следва:**

1. приема решения за създаване и одобряване на устройствени планове и техни изменения за територията на общината или за части от нея при условията и по реда на Закона за устройство на територията с мнозинство повече от половината от присъстващите съветници;

**§11**. В **Чл.5, ал.1, т. 11 се изменя, както следва:**

1. приема стратегии, прогнози, програми и планове за развитие на общината с мнозинство повече от половината от присъстващите съветници;

**§12**. В **Чл.5, ал.1, т. 12 се изменя, както следва:**

1. определя изисквания за дейността на физическите и юридическите лица на територията на общината, които произтичат от екологичните, историческите, социалните и другите особености на населените места, както и от състоянието на инженерната и социалната инфраструктура с мнозинство повече от половината от присъстващите съветници;

**§13**. В **Чл.5, ал.1, т. 13 се изменя, както следва:**

1. приема решения за създаване и за прекратяване на общински фондации и за управлението на дарено имущество с мнозинство повече от половината от присъстващите съветници;

**§14**. В **Чл.5, ал.1, т. 14 се изменя, както следва:**

1. приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях с мнозинство повече от половината от присъстващите съветници;

**§15**. В **Чл.5, ал.1, т. 15 се изменя, както следва:**

15. създава кметства при условия и по ред, определени със закон, с мнозинство от 7/седем/ съветника;

**§16**. В **Чл.5, ал.1, т. 16 се изменя, както следва:**

1. прави предложения за административно-териториални промени, засягащи територията и границите на общината с мнозинство от 7/седем/общински съветника;

**§17**. В **Чл.5, ал.1, т. 17 се изменя, както следва:**

1. приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение с мнозинство повече от половината от присъстващите съветници;

**§18**. В **Чл.5, ал.1, т. 18 се изменя, както следва:**

1. обсъжда и приема решения по предложения на кметове на кметства по въпроси от своята компетентност с мнозинство повече от половината от присъстващите съветници;

**§19**. В **Чл.5, ал.1, т. 19 се изменя, както следва:**

1. приема решения за произвеждане на референдуми и общи събрания на населението по въпроси от своята компетентност с мнозинство от 7/седем/ общински съветника;

**§20**. В **Чл.5, ал.1, т. 20 се изменя, както следва:**

1. одобрява символ и печат на общината с мнозинство повече от половината от присъстващите съветници;

**§21**. В **Чл.5, ал.1, т. 21 се изменя, както следва:**

1. удостоява с почетно гражданство български и чуждестранни граждани с мнозинство повече от половината от присъстващите съветници;

**§22**. В **Чл.5, ал.1, т. 22 се изменя, както следва:**

22.решава и други въпроси от местно значение, които не са от изключителната компетентност на други органи, включително за обявяване на определен ден за празничен и неприсъствен на територията на общината, кметството или населеното място по предложение на кмета на общината след съгласуване с областния управител - с мнозинство повече от половината от присъстващите съветници;

**§23**. В **Чл.5, ал.1, т. 23 се изменя, както следва:**

23. взема решение за предсрочно прекратяване пълномощията на председателя на общинския съвет при трайна невъзможност или системно неизпълнение на задълженията за повече от три месеца с мнозинство от 7/седем/ общински съветника;

**§24**. **Чл.5, ал.1, се допълва с нова т. 24 и нова т.25, със следният текст:**

24. упражнява текущ и последващ контрол върху изпълнението на приетите от него актове с мнозинство повече от половината от присъстващите съветници;

25. определя условията и реда за пътуване по маршрутите на обществения градски транспорт на територията на съответната община с мнозинство повече от половината от присъстващите съветници.

**§25**. В **Чл.5, ал.2 се изменя, както следва:**

(2) Общинският съвет може да избере обществен посредник с мнозинство от 8 общински съветника.

**§26**. В **Чл.5, ал.3 се изменя, както следва:**

(3) В случаите по ал.2 общинският съвет приема правилник за организацията и дейността на обществения посредник с мнозинство от 7 общински съветника.

**§27**. В **Чл.15, ал.1 се отменя и заличава т. 7.**